|  |  |  |
| --- | --- | --- |
| Programa „Be etikečių“ | ĮVYKDYTA:  *nuo 2017-01-01 iki 2018-03-31* | PLANUOJAMA: *nuo 2018-04-01 iki kadencijos pabaigos* |
| **Kasdieninės/įprastos veiklos/darbai** | **Kasdieninės/įprastos veiklos/darbai** |
| 1. Atvira psichologės Aušros Mockuvienės „Depresijos gydymas be vaistų“ VU MF Didžiojoje auditorijoje. Paskaitoje dalyvavo 200 žmonių. Organizuojant renginį bendradarbiauta su Vilniaus visuomenės sveikatos biuru. Paskaitos metu aptartos nemedikamentinės depresijos gydymo galimybės – psichoterapijos, mitybos, fizinio aktyvumo, polinesočiųjų riebalų rūgščių vartojimo reikšmė. 2. VU medicinos studijų programos studenčių Aivijos Pečkutės ir Augustos Valentukevičiūtės VU MF SMVT psichoterapijos būrelio mokslinio tiriamojo darbo „Patiriamo psichologinio distreso ir homofobijos bei bifobijos pasireiškimo įvertinimas homoseksualių, biseksualių ir heteroseksualių Vilniaus universiteto studentų tarpe“ pristatymas. Pristatyme dalyvavo 10 žmonių. 3. Atvira Vilmos Juškienės paskaita „Emocinis intelektas: kas tai ir kaip tai veikia mano gyvenimą“ VU MF didžiojoje auditorijoje. Paskaitos metu apžvelgta emocinio intelekto svarba mūsų gyvenime bei aptartos priemonės, galinčios padėti ugdyti emocinį intelektą. Paskaitoje dalyvavo 90 žmonių. Renginys organizuotas bendradarbiaujant su Vilniaus visuomenės sveikatos biuru. 4. 2017 Kovo 31d. organizuotas renginys skirtas tarptautinei translyčių asmenų dienai paminėti. Renginyje dalyvavo 15 žmonių. Dokumentinio filmo „Transgenders: Pakistan‘s Open Secret“, trumpo interviu su translyčiu asmeniu peržiūra ir diskusija apie translyčių asmenų patiriamą diskriminaciją Lietuvoje. 5. Atvira gydytojo psichoterapeuto Dainiaus Jakučionio paskaita „Kaip pažeidžiamumas gali padėti išlaikyti harmoningus santykius?“ VU MF didžiojoje auditorijoje. Paskaitos metu skirta dėmesio asmens pažeidžiamumo temai bei galimybėmis pažeidžiamumą išnaudoti kuriant tarpasmeninius santykius. Paskaitoje dalyvavo 150 klausytojų. 6. Programos „Be etikečių“, VU SA centrinio biuro parengtas interviu su sveikatos psichologe Ieva Vasionyte „Emocinė sveikata: studentai susiduria su įvairiausiais įššūkiais“. Straipsnis publikuotas VU SA interneto svetainėje. Straipsnio tikslas – mažinti psichologinių problemų stigmą, kviesti VU bendruomenės narius kreiptis psichologinės pagalbos. 7. Informacijos apie VU studentams rekomenduojamą psichologinę ir emocinę paramą parengimas bendradarbiaujant su Jaunimo Linija, VU SA centriniu biuru, Vilniaus visuomenės sveikatos biuru. Parengti plakatų ir atvirukų maketai. 8. Straipsnio „„Be etikečių“: kreiptis psichologinės pagalbos – ne silpnybė“ parengimas ir paskelbimas VU SA interneto svetainėje. Rengiant straipsnį bendradarbiauta su Jaunimo linija, Vilniaus visuomenės sveikatos biuru, VU SA centriniu biuru. 9. VU SA „Be etikečių“ narių iškyla Žirmūnų paplūdimyje, kurios metu neformaliai praleistas laikas, dalinamasi įspūdžiais programos nariams aktualiais, su žmogaus teisėmis susijusiais klausimais. 10. Uždaromasis neformalus programos „Be etikečių“ narių vakaras, kurio metu apdovanoti 3 aktyviausi programos nariai, jiems įteikti prizai, apžvelgta programos veikla 2016-2017 metais. Sustiprinti komandos tarpasmeniniai ryšiai. 11. Programos pristatymas 2017 metų Medicinos fakulteto pirmakursių stovykloje. Dalyvavo 90 pirmakursių. Parengtas 20 min. trukmės pristatymas, kurio metu apžvelgtos programos veiklos kryptys, įvykdyti darbai ir pasiekimai. 12. Programos pristatymas 2017 metų Chemijos fakulteto pirmakursių stovykloje. Dalyvavo 80 pirmakursių. Parengtas ir pristatytas 15 min. trukmės pristatymas apie programos veiklą. 13. Programos pristatymas 2017 metų Teisės fakulteto pirmakursių stovykloje. Dalyvavo 70 pirmakursių. Pristatytas 15min. trukmės pristatymas programos veiklos klausimais, skatinant pirmakursių įsitraukimą į programos veiklą. 14. Programos pristatymas 2017 metų Matematikos ir informatikos fakulteto pirmakursių stovykloje. Dalyvavo 180 pirmakursių. Apžvelgta programos veikla, jos kryptys. 15. Programos pristatymas ir dirbtuvės 2017 metų Ekonomikos fakulteto pirmakursių stovykloje. Programos pristatymas pirmakusiams, renginys „Atviri pokalbiai su VU studentais“, kurio metu pirmakursiai galėjo atvirai pakalbėti su socialiai pažeidžiamais asmenimis – sergančiu depresija, buvusiu savižudžiu, homoseksualiu asmeniu. 16. Dalyvavimas „Organizacijų mugėje“ 2017 metų VU GMC pirmakursių stovykloje. Dalyvavo 90 pirmakursių. Pristatytos programos veiklos kryptys, įvykdyti darbai ir pasiekimai. 17. Atvira paskaita „Stresas ir nerimas“, kurią vedė Vilma Juškienė. Paskaita vyko VU MF Didžiojoje auditorijoje, dalyvavo 87 žmonės. Organizuojant renginį bendradarbiauta su Vilniaus visuomenės sveikatos biuru. 18. 45 minučių trukmės programos vadovės interviu laidoje „Diagnozė: jautrumas“, transliuojamoje radijo stotyje „Start FM“. Laidos metu aptarta programos „Be etikečių“ veikla, pristatytos psichologinės pagalbos galimybės, akcentuota psichikos sveikatos svarba. 19. Atvira Vilmos Juškienės paskaite „Ką galiu laimėti iš savo pykčio ir susierzinimo“, organizuota bendradarbiaujant su Vilniaus visuomenės sveikatos biuru. Paskaitoje dalyvavo 138 žmonės. 20. Atvira psichoterapeuto Juliaus Tilviko paskaita „Kaip vaikystės įvykiai ar trūkumai veikia mūsų šiandieną?, organizuota bendradarbiaujant su Vilniaus miesto visuomenės sveikatos biuru. Paskaitoje dalyvavo 53 žmonės. 21. Atvira psichologo, socialinių mokslų daktaro Said Dadašev paskaita „Kaip padėti savižudybės rizikoje esančiam asmeniui?“, organizuota bendradarbiaujant su Vilniaus visuomenės sveikatos biuru. Paskaitoje dalyvavo 55 klausytojai. 22. Atvira psichologės Nijolės Gylės paskaita „Moterys, kurios myli per stipriai. Kas tai ir apie ką?“. Paskaitoje dalyvavo 120 žmonių, aptartas „mylėjimo per stipriai“ fenomenas, jo įtaka psichologinei sveikatai. Paskaita organizuota bendradarbiaujant su Vilniaus visuomenės sveikatos biuru. 23. Susitikimas su Vilniaus universiteto neįgaliųjų draugijos atstovais, aptartos bendradarbiavimo galimybės siekiant visapusiškos specialiųjų poreikių asmenų integracijos Vilniaus universiteto erdvėje ir visuomenėje. 24. Fotoparodos „Anas – ana. Gimsta pasipriešinimas“ atidarymas ir dokumentinio filmo „Stonewell sukilimas“ peržiūra VU Mokslinės informacijos ir komunikacijos centre. Renginyje dalyvavo 30 žmonių. Aptarta Stonewell riaušių reikšmė bei LGBT+ asmenų įššūkiai šių dienų gyvenime. Renginys organizuotas bendradarbiaujant su Tolerantiško jaunimo asociacija. 25. Gruodžio – rugpjūčio mėnesiais programos dalyviai dalyvaudavo protmūšiuose „Ko nežino Kazys?“. 26. Parengta programos „Be etikečių“ veiklos ataskaita 2016-2017m. 27. Nusiųsta „Be etikečių“ atstovė filmuotis Šeimos planavimo ir seksualinės sveikatos asociacijos kuriamame filmuke apie Švietimo ir mokslo ministerijos parengtą Sveikatos ir lytiškumo ugdymo bei rengimo šeimai programą. | 1. Planuojamas paskaitų ciklas apie savižudybes. Cikle būtų trys dalys – prevencija, intervencija ir postvencija. 2. Planuojamas paskaitų ciklas apie priklausomybes. Viena ar dvi paskaitos bendrai apie priklausomybes, toliau rinkti žmones, kurie galėtų pakalbėti apie specifines priklausomybes. Norėtume pasikviesti žmogų, kuris būtų buvęs Anoniminis Alkoholikas. 3. Toliau rengsime kitas paskaitas emocinės gerovės temomis. 4. Toliau vyks narių pritraukimas – tiek internetinėje erdvėje, tiek plakatais, lankstinukais ir t.t. 5. Toliau bus organizuojami neformalūs renginiai komandos stiprinimui. 6. Planuojami mokymai nariams – tiek teambuilding‘ui, tiek susipažinimui su „Be etikečių“ veikla bei kompetencijų ją atlikti ugdymui. 7. Toliau pildomi ir tobulinami nuostatai bei vidaus taisyklės. 8. Tarsimės su fakultetų studentų atstovybių pirmininkais dėl „Be etikečių“ pristatymo per fux‘ų stovyklas. 9. Skleisime informaciją apie PKMC – kas tai, kur tai, ką gauna studentai ir t.t. 10. Bendradarbiausime su Gyvaja Biblioteka renginiuose. 11. Planuojamos filmų peržiūros bei jų aptarimai. Vienas iš jų – bendradarbiaujant su VU LGBT rengiama filmo „Silvana“ peržiūra. |
| **Naujos veiklos/darbai** | **Naujos veiklos/darbai** |
| 1. Imtąsi veiksmų gerinant programos finansinę situaciją, skatinant skirti 2% pajamų mokesčio „Be etikečių“ programos veiklai. 2. Bendradarbiaujant su Lietuvos psichologijos studentų asociacija (LiPSA) organizuoti uždari mokymai programos "Be etikečių" nariams emocinio intelekto ir konfliktų sprendimo tema. Mokymai vyko VU Moksinės informacijos ir komunikacijos centre, juose dalyvavo 16 programos narių. 3. Pirminių programos „Be etikečių“ nuostatų ir vidaus darbo taisyklių parengimas. Nuostatų parengimas leidžia tiksliau koordinuoti programos veiklą. 4. Pradėta efektyvi naujo programos vadovo paieška bendradarbiaujant su VU SA centrinio biuro programų, klubų ir projektų koordinatore bei atstove ryšiams su visuomene. 5. Nusiųsti pasiūlymai įdiegti psichologinės sveikatos testus VU IS sistemoje arba VU SA internetiniame puslapyje. 6. Surastas žmogus, galintis kurti internetinį „Be etikečių“ puslapį. | 1. Pradėsime rengti knygutę Humans of VU, kurioje rinksime interviu su žmonėmis iš universiteto bendruomenės. 2. Bendradarbiaudami su TJA arba LGL 2018m. Birželio 9d. su VU bendruomenės nariais važiuosime į Rygoje vyksiantį renginį „Baltic Pride“. 3. Vykdysime koordinatorių rinkimus organizacijoje. |
| **Pastabos** | **Pastabos** |
|  |  |